**БРОЈ ЗАЈМА 94820-YF**

**Споразум о зајму**

**(Пројекат унапређења управљања јавним финансијама за зелену транзицију)**

**између**

**РЕПУБЛИКЕ СРБИЈЕ**

**и**

**МЕЂУНАРОДНЕ БАНКЕ ЗА ОБНОВУ И РАЗВОЈ**

СПОРАЗУМ О ЗАЈМУ

СПОРАЗУМ је закључен на Датум потписивања између РЕПУБЛИКЕ СРБИЈЕ („Зајмопримац”) и МЕЂУНАРОДНЕ БАНКЕ ЗА ОБНОВУ И РАЗВОЈ („Банка”). Зајмопримац и Банка сагласили су се о следећем:

# ЧЛАН I — ОПШТИ УСЛОВИ; ДЕФИНИЦИЈЕ

* 1. Општи услови (на начин утврђен у Додатку овог споразума) примењују се на овај споразум и чине његов саставни део.
  2. Уколико контекст не захтева другачије, термини коришћени у овом споразуму, писани великим почетним словом, имају значење које им је дато у Општим условима или у Додатку овог споразум.

**ЧЛАН II — ЗАЈАМ**

2.01. Банка је сагласна да позајми Зајмопримцу, под условима који су дефинисани овим споразумом, износ од шездесет девет милиона триста хиљада евра (€69,300,000), с тим да се та сума може повремено конвертовати путем Конверзије валуте („Зајам”), да би се помогло у финансирању:

1. програма описаног у Делу 1 („Програм”) Прилога 1 овог споразума; и

(б) пројекта описаног у Делу 2 („Пројекат”) Прилога 1 овог споразума.

(у даљем тексту Програм и Пројекат, заједно „Оперативне активности”).

* 1. Зајмопримац може повлачити средства Зајма у складу са Одељком IV Прилога 2 овог споразума. Сва повлачења са рачуна Зајма за финансирање Програма Банка ће депоновати на рачун који одреди Зајмопримац и који је прихватљив за Банку.
  2. Приступна накнада износи једну четвртину једног процента (0,25%) износа Зајма.
  3. Накнада за ангажовање средстава износи једну четвртину једног процента (0,25%) годишње на Неповучен износ главнице.
  4. Каматну стопу представља Референтна стопа увећана за Варијабилну маржу или стопу која се примењује након Конверзије; у складу са Одељком 3.02(e) Општих услова.

2.06. Датуми плаћања су 15. април и 15. октобар сваке године.

2.07. Главница Зајма отплаћиваће се у складу са Прилогом 3 овог споразума.

**ЧЛАН III — ОПЕРАТИВНЕ АКТИВНОСТИ**

3.01. Зајмопримац потврђује своју посвећеност циљевима Оперативних активности. У ту сврху, Зајмопримац ће спроводити Оперативне активности у складу са одредбама члана V Општих услова и Прилога 2 овог споразума.

**ЧЛАН IV — СТУПАЊЕ НА СНАГУ; РАСКИД**

4.01. Крајњи рок за ступање на снагу је стотину осамдесет (180) дана од Датума потписивања.

**ЧЛАН V — ПРЕДСТАВНИЦИ; АДРЕСЕ**

5.01. Представник Зајмопримца, који се, између осталог, може сложити са изменама одредаба овог споразума у име Зајмопримца разменом писама (осим уколико се Зајмопримац и Банка не договоре другачије), је Министарство финансија Зајмопримца.

5.02. За потребе Одељка 10.01 Општих услова: (a) адреса Зајмопримца је:

Министарство финансија

Кнеза Милоша 20

11000 Београд

Република Србија; и

(б) електронска адреса Зајмопримца је:

Број телефакса: Адреса електронске поште:

(381-11) 3618-961 [kabinet@mfin.gov.rs](mailto:kabinet@mfin.gov.rs)

5.03. За потребе Одељка 10.01 Општих услова: (a) адреса Банке је:

International Bank for Reconstruction and Development

1818 H Street, N.W.

Washington, D.C. 20433

United States of America; и

(б) електронска адреса Банке је:

Број телекса: Број телефакса: Адреса електронске поште:

248423(MCI) или 1-202-477-6391 [npontara@worldbank.org](mailto:npontara@worldbank.org) 64145(MCI)

СПОРАЗУМ постигнут и потписан на енглеском језику на Датум потписивања.

**РЕПУБЛИКА СРБИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s1/

**Овлашћени представник**

**Име и презиме : \_\_\_**Синиша Мали**\_\_\_\_\_\_\_\_\_**/n1/

**Функција:** Потпредседник Владе и министар

финансија/t1/

**Датум: \_\_**30. мај 2023. године**\_\_\_\_\_\_\_\_\_\_\_\_\_**/d1/

**МЕЂУНАРОДНА БАНКА ЗА ОБНОВУ И РАЗВОЈ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**/s1/

**Овлашћени представник**

**Име и презиме: \_** Nicola Pontara**\_\_\_\_\_\_\_\_\_\_\_**/n1/

**Функција: \_** Менаџер за Србију, Европу и\_\_

Централну Азију/t1/

**Датум: \_\_\_\_**24. мај 2023. године**\_\_\_\_\_\_\_\_\_\_**/d1/

**ПРИЛОГ 1**

**Опис Оперативних активности**

Циљ Оперативних активности је унапређење Кључних функција управљања јавним финансија и институционалних капацитета потребних за фискалну отпорност и зелену транзицију Зајмопримца.

Оперативних активности се састоје од следећих активности:

Део 1. Програм

1.1 Јачање фискалне отпорности, транспарентности и ефективности потрошње кроз:

(а) Припреме МФ и Директних буџетских корисника за (i) јачање програмског буџетирања; (ii) дефинисање кључних показатеља учинка; (iii) спровођење извештавања о извршењу; (iv) спровођење напора за родно рашчлањивање података; и (v) коришћење родно рашчлањених података.

(б) Подршку МФ и Директним буџетским корисницима да (i) припреме предлоге јавних улагања; (ii) припремају благовремене извештаје о напретку пројеката јавних улагања кроз ПИМИС; и (iii) израде и усвоје план за процену вредности имовине ради побољшања регистра имовине.

(ц) Побољшање капацитета МФ да прати и извештава о фискалним ризицима и користи податке о ризицима у својим процесима доношења одлука.

1.2 Озелењавање циклуса расхода Зајмопримца и праћење емисија ГХГ кроз:

1. Побољшање капацитета РСЈП за пружање савета и подршке Директним буџетским корисницима за (i) јачање обрачуна трошкова Докумената јавних политика; и (ii) увођење зелених аспеката у Документа јавних политика.

(б) Подршку МФ и другим министарствима и институцијама које имају представнике у Међуминистарској радној групи да (i) финализирају методологију Идентификовање зелених расхода; (ii) спроводе Идентификовање зелених расхода; и (iii) користе информације прикупљене преко Идентификовања зелених расхода у својим процесима доношења одлука.

(ц) Подршку МФ и другим министарствима и институцијама које имају представнике у Међуминистарској радној групи да развију и користе зелене и климатски осетљиве критеријуме као део својих активности управљања јавним улагањима.

(д) Олакшавање имплементације Смерница за зелене јавне набавке од стране институција.

(е) Олакшавање имплементације система МРВ за емисију ГХГ Министарства заштите животне средине и Агенције за заштиту животне средине у складу са стандардима Европске уније и међународним стандардима.

Део 2. Пројекат се, између осталог, састоји од следећих активности да би се помогло у имплементацији Програма:

1. обезбеђивање техничке помоћи, Обуке и Оперативних трошкова за МФ, РСЈП, МЗЖС, РДИ и КЈН за управљање Оперативним активностима, имплементацију, праћење и евалуацију, укључујући трошкове Институције за верификацију;

(б) припрема Приручника и материјала за обуку;

(ц) циљане активности изградње капацитета како би се омогућило спровођење активности;

(д) набавка 2 софтвера: софтвер за унапређење ИТ решења за систем МРВ за емисије ГХГ, и Калкулатор;

(е) управљање променама и интервенције промене понашања;

(ф) активности комуникације, ширења информација и подизања свести; и

(г) идентификација искуства и најбољих пракси у другим земљама које могу бити релевантне за Зајмопримца.

**ПРИЛОГ 2**

**Извођење Оперативних активности**

**Одељак I. Аранжмани за реализацију**

**A. Институције Програма**

Зајмопримац ће поверити МФ одговорност за спровођење Оперативних активности, које ће одржати:

1. **Управни одбор.**
2. Зајмопримац ће, преко МФ, успоставити и одржавати током спровођења Пројекта Управни одбор којим ће председавати министар финансија Зајмопримца (или његов или њен делегат, као што је државни секретар МФ), и укључити представнике МФ; МЗЖС; МГСИ; РСЈП; КЈН; МРЕ; МЈУ; МПШВ и РДИ на нивоу помоћника министра или њему еквивалентно.

(б) Зајмопримац ће, преко МФ, захтевати од Управног одбора да (i) обезбеди стратешко саветовање и подршку у имплементацији Оперативних активности; (ii) обезбеди савете за решавање „уских грла” у вези за Оперативним активностима; (iii) надгледа заинтересоване стране у спровођењу Оперативних активности; (iv) потврђује извештаје о напретку за Банку; и (v) обезбеди адекватно укључивање невладиних актера, укључујући организације цивилног друштва и приватни сектор.

(ц) Управни одбор може позвати Банку и Суфинансијера као посматраче на (било који део) састанка Управног одбора са тачкама дневног реда које се односе на Оперативне активности.

(д) Зајморпимац ће, преко МФ, учинити да се Управни одбор састаје најмање сваких шест (6) месеци од Датума ступања на снагу и разговара и анализира напредак Оперативних активности.

1. **Јединица за координацију Оперативних активности.**
2. Зајмопримац ће, преко МФ, (i) одржавати Јединицу за координацију оперативних активности („ЈКО”) у оквиру СМСЕИ током читаве имплементације Оперативних активности; и (ii) уговорити консултанте за Оперативне активности, по потреби, у складу са условима прихватљивим за Банку.

(б) Зајмопримац ће, између осталог, преко ЈКО МФ, у вези са Оперативним активностима бити одговоран за (i) целокупно управљање и координацију имплементације Оперативних активности, делујући као секретаријат Управног одбора и свих потенцијалних пододбора и радних подгрупа на техничком нивоу; (ii) праћење Оперативних активности; (iii) праћење усклађености са еколошким и социјалним заштитним мерама; (iv) редовно прикупљање и извештавање о подацима који се односе на постизање ДЛР и показатеља садржаних у ОПИ; (v) припрему извештаја о напретку Оперативних активности; (vi) координацију обима и имплементације планова рада за Пројекат; и (vii) ангажовање Институције за верификацију за ДЛИ 1.

(ц) Зајмопримац ће, преко ЈКО МФ, уговорити, најкасније шездесет (60) дана од Датума ступања на снагу, стручњака за социјална питања и ангажовање грађана са непуним радним временом.

1. **Централна фидуцијарна јединица.**
2. Зајмопримац ће обезбедити да МФ одржава Централну фидуцијарну јединицу („ЦФЈ”) током имплементације Оперативних активности, са пројектним задактом и ресурсима прихватљивим за Банку.

(б) Зајмопримац ће осигурати да је ЦФЈ одговорна, у вези са Оперативним активностима, између осталог, за (i) финансијско управљање Пројектом; (ii) набавку за Пројекат; (iii) финансијско извештавање о Пројекту; и (iv) праћење и извештавање о програмским буџетским ставкама укљученим у Програмске расходе.

1. **Аранжмани за координацију.**
2. Да би олакшао извођење Оперативних активности, Зајмопримац ће:
3. подржати спровођење специфичних Оперативних активности, како је наведено у ОПИ, између осталог, преко МФ и МЗЖС; и
4. преко МФ, у сваком тренутку током спровођења Оперативних активности, учинити да РСЈП, КЈН, РДИ буду одговорни за пружање информација МФ о постизању њихових одговарајућих ДЛИ/ДЛР, како је наведеном у ОПИ.

**Б. Оперативни приручник за имплементацију**

1. Зајмопримац ће спровести Оперативне активности у складу са Оперативним приручником за имплементацију („ОПИ”) који садржи детаљне аранжмане и процедуре за спровођење Оперативних активности укључујући, између осталог: (i) аранжмане за повлачење и проток средстава; (ii) институционалне аранжмане, укључујући аранжмане и одговорности Управног одбора; (iii) системе финансијског управљања, руковођења и набавке; (iv) системе управљања заштитом животне средине и социјалним питањима и оперативни механизам за решавање притужби; (v) борбу против корупције, укључујући примену Смерница за борбу против корупције; (vi) праћење и евалуацију, извештавање и комуникацију, укључујући показатеље Програма; (vii) детаљне аранжмане за верификацију постизања ДЛР (укључујући Протокол за верификацију); и (viii) друге административне, финансијске, техничке и организационе аранжмане и процедуре које ће бити потребне за Оперативне активности.
2. Осим ако није другачије договорено са Банком, Зајмопримац неће изменити, поништити, одрећи се, суспендовати или пропустити да спроведе било коју одредбу ОПИ без претходне писмене сагласности Банке.
3. У случају било каквог сукоба између услова ОПИ и овог споразума, услови овог Споразума ће превладати.

**Ц. Институције за верификацију**

Зајмопримац ће, преко МФ, најкасније четири (4) месеца након Датума ступања на снагу споразума, и након тога све време током имплементације Програма имати ангажованог извођача као независну Институцију за верификацију у складу са пројектним задатком прихватљивим за Банку, која ће проверавати податке и друге доказе који подржавају постизање ДЛИ 1, као што је наведенон у табели у Одељку IV.A.II. овог Прилога 2 и ОПИ.

Зајмопримац ће, преко МФ, учинити да РСЈП служи као институција за верификацију, током имплементацију Програма, за верификацију података и других доказа који подржавају постизање ДЛИ од 2 до 8, како је наведено у табели у Одељку IV.A.II. овог Прилога 2 и ОПИ.

Зајмопримац ће, преко ЈКО МФ, (i) осигурати да Институције за верификацију спроводе верификацију и процес(е) у складу са Протоколом за верификацију; и (ii) доставити Банци одговарајуће извештаје о верификацији благовремено и у форми и садржају задовољавајућим за Банку.

**Д. Еколошки и социјални стандарди за Пројекат**.

1. Банка ће обезбедити да се Пројекат спроводи у складу са еколошким и социјалним стандардима, на начин прихватљив за Банку.

2. Без ограничења на став 1 овог члана, Зајмопримац ће обезбедити да се Пројекат спроводи у складу са Планом обавеза у области животне средине и социјалних питања („ЕСЦП”), на начин прихватљив за Банку. У том циљу, Зајмопримац ће обезбедити да:

1. мере и радње наведене у ЕСЦП-у буду спроведене са дужном пажњом и ефикасношћу, како је предвиђено у ЕСЦП-у;

(б) довољно средстава буду на располагању за покривање трошкова спровођења ЕСЦП-а;

(ц) се одржавају политике и процедуре, а квалификовано и искусно особље у адекватном броју буде задржано током имплементације ЕСЦП-а, како је предвиђено у ЕСЦП-у; и

(д) ЕСЦП, или било која његова одредба, не буде измењен, укинут, суспендован, осим ако се Банка другачије писмено не договори, како је наведено у ЕСЦП-у и обезбеди да се ревидирани ЕСЦП објави одмах након тога.

1. У случају било какве недоследности између ЕСЦП-а и одредби овог споразума, одредбе овог споразума ће превладати.
2. Зајмопримац ће се побринути да:

(а) су предузете све неопходне мере за прикупљање, састављање и достављање Банци путем редовних извештаја, са учесталошћу која је наведена у ЕСЦП-у, и без одлагања у посебном извештају или извештајима, ако то захтева Банка, доставити информације о статусу усаглашености са ЕСЦП и еколошким и друштвеним инструментима који су у њему наведени, сви такви извештаји у форми и садржини прихватљиви за Банку, који, између осталог, наводе: (i) статус имплементације ЕСЦП-а; (ii) услове, ако их има, који ометају или прете да ометају имплементацију ЕСЦП-а; и (iii) корективне и превентивне мере које су предузете или које се морају предузети за решавање таквих стања; и

(б) Банка буде одмах обавештена о сваком инциденту или несрећи у вези са Пројектом или који има утицај на Пројекат или је вероватно да ће имати значајан негативан утицај на животну средину, угрожене заједнице, јавност или раднике, у складу са ЕСЦП, еколошким и социјалним инструментима који се тамо помињу и Еколошким и социјалним стандардима.

1. Зајмопримац ће успоставити, објавити, одржавати и управљати приступачним жалбеним механизмом, како би примио и олакшао решавање забринутости и притужби људи на које пројекат утиче, и предузео све неопходне и одговарајуће мере за решавање таквих забринутости и притужби, на начин прихватљив за Банку.

**Одељак II. Искључене активности**

Зајмопримац ће осигурати да Програм искључује све активности које:

A. по мишљењу Банке, могу имати значајне негативне утицаје који су осетљиви, разнолики или без преседана по животну средину и/или погођене људе; или

Б. обухватају набавку: (1) радова, за које се процењује да коштају сто петнаест милионадолара ($115,000,000) или више по уговору; (2) робе, чија процењена вредност износи седамдесет пет милионадолара ($75,000,000) еквивалентне вредности или више по уговору; (3) неконсултантских услуга чији су процењени трошкови седамдесет пет милионадолара ($75,000,000) еквивалентне вредности или више по уговору; или (4) консултантских услуга, процењених трошкова тридесет милионадолара ($30,000,000) или више по уговору.

**Одељак III. Праћење, извештавање и евалуација Оперативних активности**

Зајмопримац ће доставити Банци сваки Извештај о напретку Оперативних активности најкасније четрдесет пет (45) дана након завршетка сваког календарског семестра, који покрива календарски семестар.

**Одељак IV. Повлачење средстава Зајма**

**A. Опште одредбе**

1. Без ограничења одредаба члана II Општих услова у складу са Писмом о повлачењу средстава и финансијским подацима, Зајмопримац може да повуче средства Зајма за: (a) у односу на Програм, финансирање Програмских расхода, на основу резултата („Показатељи везани за резултате” или „ДЛР”) које је остварио Зајмопримац, мерено у односу на специфичне показатеље („Показатељи везани за повлачење средстава” или „ДЛИ”); (б) у односу на Пројекат, финансирање Програмских расхода у опредељеним износима и, ако је примењиво, до процента наведеног за сваку Категорију (9); и плаћање: Приступне накнаде; како је наведено у табели у ставу 2 овог Дела А.
2. Следећа табела наводи (i) у односу на Програм, сваку категорију повлачења средстава Зајма (укључујући Показатеље везане за повлачење средстава ако је примењиво) („Категорија”), Показатељи везани за резултате за сваку Категорију (ако је примењиво), и распоређивање износа Зајма у свакој Категорији; и (ii) у односу на Пројекат, Прихватљиве расходе у оквиру Пројекта финансираних у оквиру Категорије (9), као и њихови проценти финансирања:

|  |  |  |  |  |
| --- | --- | --- | --- | --- |
| **Категорија (укључујући Показатељ везан за повлачење средстава у делу у коме се примењује)** | **Показатељи везани за резултате** **(ако је применљиво)** | **Формула** | **Опредељени износ зајма (изражен у**  **EUR)** | **Проценат расхода који ће се финансирати (са укљученим порезима**  **осим пореза на додату**  **вредност и царинских**  **дажбина на добра и неконсултантске услуге)** |
| (1) ДЛИ 1: Зелени и климатски аспекти су интегрисани у Документа јавних политика и ојачана је веза између Докуменaтa јавних политика и буџета | ДЛР 1.1: РСЈП (i) израђује и одобрава Смернице за укључивање зелених апеката у Документа јавних политика; и (ii) објављује те смернице на својој интернет страници.  ДЛР 1.2: Проценат Докумената јавних политика усвојених у току 2025. који су припремљени уз примену Смерница  за укључивање зелених аспеката у Документа јавних политика и методологије трошкова у складу са планским системом. | По остварењу  Скалабилно – сваких остварених 10 процентних поена = 500.000 EUR | 3.626.750  2.500.000 | Није применљиво  Није применљиво |
| (2) ДЛИ 2: Идентификација зелених расхода је у примени | ДЛР 2.1: (i) МФ уводи, до краја 2023. године, обавезујућу методологију за ИЗР и план за њену примену („мапу пута”). (ii) Међуминистарска радна група усваја мапу пута. (iii) МФ објављује методологију за ИЗР на својој интернет страници и укључује је у упутства за припрему буџета Републике Србије за 2025. годину  ДЛР 2.2: Усвојена методологија ИЗР (i) користи се за израду годишњег Закона о буџету за 2025. годину (који се усваја до децембра 2024. године) и (ii) одражава се у зеленим ознакама у Закону о буџету за 2025. годину  ДЛР 2.3: МФ (i) унапређује методологију за ИЗР тако да она садржи и „браон” расходе; (ii) објављује унапређену методологију за ИЗР на својој интернет страници; и (iii) укључује унапређену методологију за ИЗР у упутства за припрему буџета Републике Србије за 2028. годину | По остварењу  По остварењу  По остварењу | 2.500.000  2.500.000  3.000.000 | Није применљиво  Није применљиво  Није применљиво |
| (3) ДЛИ 3: Унапређено је управљање јавним улагањима и јавном имовином | ДЛР 3.1: (i) РДИ, посредством МФ, предлаже измене и допуне Уредбе о евиденцији непокретности у јавној својини ради увођења методологије за утврђивање вредности имовине у јавној својини. (ii) Влада (а) усваја измењену и допуњену Уредбу која садржи уведену методологију; и (б) објављује измењену и допуњену Уредбу у „Службеном гласнику Републике Србије”; (iii) РДИ (а) објављује измењену и допуњену Уредбу на својој интернет страници; и (б) израђује мапу пута за примену измењене методологије (са конкретним роковима и утврђеним трошковима).  ДЛР 3.2: (i) МФ (a) усваја мишљење о финансијским и имплементационим аспектима свих капиталних пројеката поднетих ради селекције током 2026. године; и (б) препоручује Листу приоритетних пројеката на основу критеријума које пропише Зајмопримац.  (ii) Зајмопримац бира 80% или више пројеката за финансирање на основу препорука МФ. | По остварењу  Скалабилно – сваких 5 процентних поена преко степена испуњености листе приоритета од 65% = 1,333 мил. EUR | 3.000.000  4.000.000 | Није применљиво  Није применљиво |
| (4) ДЛИ 4: Повећан је удео зелених и климатски одговорних јавних улагања | ДЛР 4.1: Проценат капиталних пројеката које Влада одабере за финансирање у Закону о буџету за 2026. годину (i) на које се примењује Уредба о управљању капиталним пројектима за предимплементацијону фазу; и (ii) који испуњавају услове из нове методологије из те Уредбе за избор у складу са значајем за еколошка/ климатска питања.  ДЛР 4.2: Проценат буџета опредељен за зелене и климатски осетљиве расходе по основу капиталних пројеката на које се примењује Уредба о управљању капиталним пројектима, што се утврђује (i) анализом укупног портфолија јавних улагања (на које се примењује Уредба) из Закона о буџету за 2027. годину; и (ii) анализом учешћа на основу критеријума из релевантног правног и регулаторног оквира утврђеног у складу са ОПИ-ом. | Скалабилно – свако повећање степена испуњености критеријума за 10 процентних поена = 1 мил. EUR  Скалабилно – за сваких 5 процентних поена укупних капиталних расхода на које се примењује Уредба о управљању капиталним пројектима = 1,2 мил. EUR | 4.000.000  6.000.000 | Није применљиво  Није применљиво |
| (5) ДЛИ 5: Повећано је коришћење зелених јавних набавки | ДЛР 5.1: До краја 2023. године, (i) проценат јавних набавки у одабраним институцијама у складу је са Смерницама за зелене јавне набавке; и (ii) институције су известиле Банку, посредством КЈН и МФ, о учешћу зелених јавних набавки у укупним јавним набавкама.  ДЛР 5.2: До краја 2025. године (i) проценат јавних набавки у одабраним институцијама у складу је са Смерницама за зелене јавне набавке; и (ii) институције су известиле Банку, посредством КЈН и МФ, о учешћу зелених јавних набавки у укупним јавним набавкама. | Скалабилно – повећање од сваких 1,1 процентних поена у односу на полазну вредност из 2021. године од 2,7% = 1,33 мил. EUR  Скалабилно – повећање од сваких 1,5 процентних поена изнад 6% = 1 мил. EUR | 4.000.000  4.000.000 | Није применљиво  Није применљиво |
| (6) ДЛИ 6: Унапређени су фискална транспарентност и програмско буџетирање, укључујући и родно рашчлањене податке | ДЛР 6.1: Најмање три ресорна министарства укључила су у своје програмске структуре (у складу са усвојеним Законом о буџету за 2024. годину) КПУ о ефикасности расхода и аспектима учинка који се конкретно односе на питања рода и заштите животне средине.  ДЛР 6.2: МФ је поднело Народној скупштини предлог Закона о буџету за 2025. годину који садржи (i) податке о извршењу буџета за текућу и претходну годину (у истом формату/класификацији као за годишњи Закон о буџету); и (ii) релевантне информације које се односе на родну равноправност.  ДЛР 6.3: (i) МФ израђује годишње извештаје о учинку извршења буџета, што укључује пројекте уз Зелене агенде и субвенције. (ii) МФ (a) објављује годишње извештаје о учинку извршења буџета на својој интернет страници; и (б) објављује резиме извештаја о пројектима из Зелене агенде и субвенцијама у Грађанском водичу кроз буџет.  ДЛР 6.4: Број ресорних министарстава од значаја за Зелену агенду који су (i) израдили, спровели јавну расправу са заинтересованим актерима и објавили извештаје о учинку програмског буџета; и (ii) унели у такве извештаје анализу свог еколошког и климатског учинка (обележене зелене ставке и КПУ). | По остварењу  По остварењу  По остварењу  Скалабилно – 1 мил. EUR за свако ресорно министарство које уведе анализу свог еколошког и климатског учинка | 2.500.000  2.500.000  2.000.000    2.000.000 | Није применљиво  Није применљиво  Није применљиво  Није применљиво |
| (7) ДЛИ 7: Праћење и извештавање о фискалним ризицима је ефикасно | ДЛР 7.1: Влада усваја и објављује у „Службеном гласнику Републике Србије” Фискалну стратегију за период од 2025. до 2027. године са делом о фискалном ризику који садржи квантификоване кључне фискалне ризике за период обухваћен стратегијом и осврт на наредни период.  ДЛР 7.2: Влада (i) у Фискалну стратегију за период од 2026. до 2028. године укључује посебан део о ризицима по основу елементарних непогода (укључујући и елементарне непогоде настале као последица климатских промена, као што су поплаве) са анализом историјског стања и освртом на наредни период и квантификованим проценама; и (ii) објављује је у „Службеном гласнику Републике Србије” и на својој интернет страници.  ДЛР 7.3: Влада објављује Фискалну стратегију за период од 2027. до 2029. године и усвојен годишњи буџет за 2027. годину (i) са навођењем квантификованих фискалних ризика и освртом на наредни период; и (ii) са наративним делом годишњег буџета у коме се наводе фискалне корекције које ће бити извршене ако до тих фискалних ризика дође (као што су коришћење буџетске резерве или прерасподела средстава у буџету). | По остварењу  По остварењу  По остварењу | 4.000.000  2.000.000  2.000.000 | Није применљиво  Није применљиво  Није применљиво |
| (8) ДЛИ 8: Развој система МРВ за ГХГ и његова имплементација за извештавање релевантних емитера/ оператера | ДЛР 8.1: АЗЖС објављује годишњи извештај са пописом националних емисија ГХГ који обухвата најмање пет од седам гасова из НДЦ, у складу са одредбама Закона о климатским променама и релевантних подзаконских аката.  ДЛР 8.2: Проценат дозвола за емисије ГХГ које је издало МЗЖС у односу на број захтева које су поднели оператери у 2025. години  ДЛР 8.3: Проценат носилаца дозвола за емисије ГХГ који достављају верификоване извештаје о емисијама МЗЖС и АЗЖС у 2026. години | По остварењу  Скалабилно – 600.000 EUR за сваких остварених 10 процентних поена  Скалабилно – 1 мил. EUR за сваких остварених 25 процентних поена | 4.000.000  3.000.000  3.000.000 | Није применљиво  Није применљиво  Није применљиво |
| (9) Роба, неконсултантске услуге и консултантске услуге, оперативни трошкови и обука за Део 2 Оперативних активности |  |  | 3.000.000 | 50% |
| (10) Приступна накнада |  |  | 173.250 | Плаћа се у складу са Одељком 2.03 овог споразума а у вези са Одељком 2.05 (б) Општих услова |
| **УКУПАН ИЗНОС** |  |  | **69.300.000** |  |

У смислу ове табеле, царине и порез на додату вредност на увоз и испоруку робе и пружање неконсултантских услуга на територији Зајмомпримца, а за потребе имплементације у вези са Пројектом, не финансирају се из средстава Зајма. Зајмопримац потврђује да ће увоз и испорука робе и пружање неконсултантских услуга на територији Зајмомпримца, а за потребе имплементације у вези са Пројектом, бити ослобођени царина и пореза на додату вредност.

Под условом да се потпише Споразум о суфинансирању, укупни расходи Пројекта заједнички ће се суфинансирати из Суфинансирања у укупном износу од приближно шест милионаевра (6.000.000 EUR).

**Б. Услови за повлачење средстава; Период повлачења средстава**

1.Без обзира на одредбе Дела А овог Одељка, повлачење неће бити извршено:

1. на основу ДЛР-ова остварених пре Дана потписивања;

(б) за било који ДЛР осим и уколико Зајмопримац није доставио Банци задовољавајуће доказе да је исти ДЛР остварен; и

(ц) за Категорије од (1) до (9) осим и све док Зајмопримац:

(i) не припреми и усвоји, на начин који је задовољавајући банци, ОПИ, укључујући Протокол за верификацију; и

(ii) формира Управни одбор чији су састав, средства, пројектни задатак и функције прихватљиви Банци, као што је наведено у овом споразуму и ОПИ-у.

2. Без обзира на одредбе Дела Б.1(б) овог Одељка, Зајмопримац може да повуче износ који не може да премаши шеснаест милиона петсто хиљада евра (16.500.000 EUR) као аванс за будуће остварење једног или више ДЛР-ова; под условом да, ако се релевантни ДЛР-ови по мишљењу Банке не остваре (или се остваре само делимично) до Дана завршетка, Зајмопримац је у обавези да врати тај аванс (или део тог аванса који утврди Банка) Банци, и то без одлагања пошто о томе прими обавештење од Банке. Осим уколико се о томе са Зајмопримцем другачије не сагласи, Банка ће сторнирати тако враћени износ. Будућа повлачења која буду затражена у виду аванса у било којој Категорији биће допуштена само у складу са условима које Банка дефинише у обавештењу датом Зајмопримцу.

1. Без обзира на одредбе Дела Б.1(б) овог Одељка, ако било који ДЛР није у потпуности остварен до датума на који исти ДЛР треба да буде остварен (или на каснији датум који Банка дефинише у обавештењу Зајмопримцу), Банка може, обавештењем Зајмопримцу, да: (a) одобри повлачење мањег износа неповучених средстава Зајма од износа опредељеног за исти ДЛР ако тај мањи износ, по мишљењу Банке, одговара степену остварења истог ДЛР, при чему ће се исти мањи износ обрачунати у складу са формулом наведеном у табели из Одељка IV.A.2 у горњем тексту; (б) прерасподели, у целини или делимично, износ Зајма који је до тада био опредељен на исти ДЛР на било који други ДЛР; и/или (ц) сторнира, у целини или делимично, износ Кредита који је до тада био опредељен на исти ДЛР.

4. Дан завршетка је 31. март 2027. године.

**ПРИЛОГ 3**

**Амортизациони план отплате везан за повлачење средстава**

У табели у наставку наведени су Датуми за плаћање главнице Зајма и проценат укупног износа главнице Зајма који доспева за плаћање на сваки Датум за плаћање главнице („Проценат рате”).

**Отплате главнице**

|  |  |
| --- | --- |
| **Датум плаћања главнице** | **Проценат рате** |
| Сваког 15. априла и 15. октобра  Почевши од 15. априла 2027. године  Закључно са 15. октобром 2034. године | 6.25% |

**ДОДАТАК**

**Дефиниције**

1. „УЗЗПРО” означава Управу за заједничке послове републичких органа Зајмопримца или било ког њеног законског наследника.
2. ,,Смернице за борбу против корупције” означавају: (a) за потребе става 6 Прилога Општих услова Програма, Банчине ,,Смернице за спречавање и борбу против преваре и корупције у оквиру пројеката финансираних из Програма за резултате” од 1. фебруара 2012. године, са изменама и допунама од 10. јула 2015. године; и (б) за потребе става 6 Прилога Општих услова Пројекта, „Смернице за спречавање и борбу против преваре и корупције у оквиру пројеката финансираних из средстава зајмова ИБРД-а и кредита и грантова ИДА-е”, од 15. октобра 2006. године са изменама и допунама из јануара 2011. године и 1. јула 2016. године.
3. „Браон расходи” означавају расходе који имају негативан утицај на животну средину, као што су високе емисије или велико загађење
4. „ЗБС” означава Закон о буџетском систему Зајмопримца прописно објављен у Службеном гласнику бр. 54/09, 17. јула 2009. године, са изменама и допунама објављеним у Службеном гласнику Зајмопримца: (i) бр. 73/10, од 12. октобра 2010. године; (ii) бр. 101/10, од 29. децембра 2010. године; (iii) бр. 101/11, од 30. децембра 2011. године; (iv) бр. 93/12, од 28. септембра 2012. године; (v) бр. 62/13, од 16. јула 2013. године; (vi) бр. 63/13, од 19. јула 2013. године (исправка); (vii) бр. 108/13, од 6. децембра 2013. године; (viii) бр. 142/14, од 25. децембра 2014. године; (ix) бр. 68/15, од 4. августа 2015. године (др. закон); (x) бр. 103/15, од 14. децембра године 2015. године; (xi) бр. 99/16, од 12. децембра 2016. године; (xii) бр. 113/17, од 17. децембра 2017. године; (xiii), бр. 95/18, од 8. децембра 2018. године; (xiv) бр. 31/19, од 29. априла 2019. године; (xv) бр. 72/19, од 7. октобра 2019. године; (xvi) бр. 149/20, од 11. децембра 2020. године; (xvii) бр. 118/21, од 9. децембра 2021. године; (xviii) бр. 118/21, од 9. децембра 2021. године (др. закон); и (xix) бр. 138/2022, од 12. децембра 2022. године.
5. „Закон о буџету” означава закон који Зајмопримац усваја на годишњем нивоу и којим се дефинише буџет државе.
6. „Калкулатор” означава софтвер за обрачун трошкова припреме Докумената јавних политика.
7. „Капитални пројекат” означава (i) пројекат изградње или значајног одржавања објеката или инфраструктуре од интереса за Зајмопримца или локалну управу, укључујући и услуге пројектног планирања које чине саставни део тог пројекта или набавку земљишта за градњу; (ii) пројекат који подразумева улагање у опрему, машине и другу не-финансијску имовину која служи јавном интересу; или (iii) јавна улагања у не-финансијску имовину чији век коришћења премашује годину дана финансиран из буџета Зајмопримца, буџета локалне управе, зајма или гранта добијеног за рачун Зајмопримца или који Зајмопримац гарантује.
8. „Категорија” означава категорију утврђену у табели у Одељку IV.A.2 Прилога 2 овог споразума.
9. „Централна фидуцијарна јединица” или „ЦФЈ” означава јединицу у оквиру МФ која се наводи у Одељку I.A.3 Прилога 2 овог споразума.
10. „Грађански водич кроз буџет” означава Грађански водич кроз Буџет Републике Србије, документ који МФ објављује уз годишњи Закон о буџету чији је циљ да се апропријације средстава и циљеви годишњег буџета приближе грађанима без употребе стручне терминологије и на поједностављен начин.
11. „Закон о климатским променама” означава закон прописно објављен у Службеном гласнику Зајмопримца бр. 26/2021, 23. марта 2021. године.
12. „Суфинансијер” означава Француску агенцију за развој (*Agence Française de Developpement*).
13. „Суфинансирање” означава, за потребе става 17 Прилога Општих услова, износ од три милионаевра (3.000.000 EUR) који ће обезбедити Суфинансијер како би помогао финансирање Пројекта.
14. „Споразум о суфинансирању” означава споразум који се склапа између Зајмопримца и Суфинансијера за потребе суфинансирања.
15. „Кључне функције управљања јавним финансијама” означавају (i) буџетирање, јачање повезаности између планова и буџета и фискалну транспарентност; (ii) јавна улагања и управљање имовином; и (iii) управљање фискалним ризицима.
16. „Уредба о управљању капиталним пројектима” означава Уредбу прописно објављену у Службеном гласнику Зајмопримца бр. 51/2019, 19. јула 2019. године и бр. 139/2022 од 16. децембра 2022. године.
17. „Уредба о евиденцији непокретности у јавној својини” означава уредбу објављену у Службеном гласнику Зајмопримца бр. 70/2014 од 9. јула 2014. године, са накнадним изменама и допунама објављеним у Службеном гласнику Зајмопримца бр. 19/2015 од 20. фебруара 2015. године, 83/2015 од 3. октобра 2015. године и 13/2017 од 24. фебруара 2017. године.
18. „СМСЕИ” означава Сектор за међународну сарадњу и европску интеграцију при МФ.
19. „Директни буџетски корисник” означава директне кориснике буџетских средстава Републике Србије из члана 2 ЗБС или дефинисане било којим прописом којим тај закон може бити измењен.
20. „Показатељ везан за повлачење средстава” или „ДЛИ” у оквиру дате Категорије означава показатељ у тој Категорији као што је дефинисано у табели у Одељку IV.A.2 Прилога 2 овог споразума.
21. „Показатељ везан за резултате” или „ДЛР” у оквиру дате Категорије означава резултат у тој Категорији као што је дефинисано у табели датој у Одељку IV.A.2 Прилога 2 овог споразума, који када се постигне, средства Зајма везана за тај резултат могу бити повучена у складу са одредбама Одељка IV.
22. „Дозвола за емисију” означава, у складу са чланом 25 Закона о климатским променама, дозволу коју издаје МЗЖС оператеру постројења у коме се очекује реализација активности која ће произвести ГХГ емисију; „Дозволе за емисију” означавају више од једне Дозволе за емисију.
23. „План обавеза у области животне средине и социјалних питања” или скраћено „ЕСЦП” означава план обавеза у области животне средине и социјалних питања за потребе Пројекта од 3. фебруара 2023. године, са могућим изменама и допунама које могу бити донете с времена на време у складу одредбама истог, којим се утврђују материјалне мере и активности које ће Зајмопримац реализовати или учинити да се реализују како би се решили потенцијални еколошки и социјални ризици и утицаји Пројекта, укључујући и рокове за спровођење активности и мера, институционалне аранжмане, као и аранжмане везане за људске ресурсе, обуку, праћење и извештавање и еколошке и социјалне елементе који ће бити припремљени.
24. „Еколошки и социјални стандарди” или „EСС” заједно означавају: (i) „Еколошки и социјални стандард 1: Процена и управљање еколошким и социјалним ризицима и утицајима”; (ii) „Еколошки и социјални стандард 2: Услови у области рада”; (iii) „Еколошки и социјални стандард 3: Ефикасност ресурса и превенција и управљање загађењем”; (iv) „Еколошки и социјални стандард 4: Здравље и безбедност заједнице”; (v) „Еколошки и социјални стандард 5: Куповина земљишта, ограничења по питању коришћења земљишта и принудно расељавање”; (vi) „Еколошки и социјални стандард 6: Очување биодиверзитета и одрживо управљање природним ресурсима”; (vii) „Еколошки и социјални стандард 7: Аутохтоно становништво/традиционалне историјски вулнерабилне заједнице подсахарске Африке”; (viii) „Еколошки и социјални стандард 8: Културно наслеђе”; (ix) “Еколошки и социјални стандард 9: Финансијски посредници”; (x) „Еколошки и социјални стандард 10: Укључивање носилаца интереса и објављивање информација”; на снази од 1. октобра 2018. године и објављени од стране Банке.
25. „Фискална стратегија” означава документ Зајмопримца који, у складу са ЗБС, утврђује циљеве фискалне политике и Влада Зајмопримца га сваке године подноси Народној скупштини.
26. „Општи услови” означавају (i) за потребе Програма: „Опште услове Међународне банке за обнову и развој за ИБРД финансирање, Програм за резултате”, од 14. децембра 2018. године (ревидиране 1. августа 2020. године, 21. децембра 2020. године, 1. априла 2021. године и 1. јануара 2022. године); и (ii) за потребе Пројекта „Опште услове Међународне банке за обнову и развој за ИБРД финансирање, Финансирање инвестиционих пројеката” од 14. децембра 2018. године (ревидиране 1. августа 2020. године, 21. децембра 2020. године, 1. априла 2021. године и 1. јануара 2022. године).
27. „ГХГ” означава гас са ефектом стаклене баште.
28. „ГХГ МРВ” означава система праћења, извештавања и верификације емисије гаса са ефектом стаклене баште.
29. „Зелена агенда” означава обавезе Зајмопримца које произлазе из усвајања Софијске декларације о Зеленој агенди за Западни Балкан из 2020. године, Акционог плана из 2021. године, као и могућег усвајања националне стратегије о зеленој агенди 2023. године које се односе на: (i) климу, енергију и мобилност; (ii) циркуларну економију; (iii) смањење загађења; (iv) одрживу пољопривреду и прехрамбену производњу; и (v) биодиверзитет.
30. „Идентификовање зелених расхода” или „ИЗР” означава систем класификације расхода који идентификује расходе који подржавају Зелену агенду, укључујући ублажавање климатских промена и прилагођавање.
31. „Смернице за зелене јавне набавке” означавају правила обjављена на интернет страници КЈН, са могућим накнадним изменама, која би органи јавне управе требало да примењују приликом набавке добара, услуга и радова како би се осигурао (i) минимални утицај на животну средину; и (ii) енергетска ефикасност (нпр. адекватно смањење енергетске потрошње).
32. „Смернице за укључивање зелених аспеката у Документа јавних политика” означавају скуп смерница које ће израдити РСЈП у којима се Директним буџетским корисницима пружа упутство за разматрање начина за укључивање зелених аспеката у Документа јавних политика.
33. „Постројење” означава, у складу са чланом 11 Закона о климатским променама, стационирану техничку јединицу у којој се обавља једна или више активности која генерише ГХГ емисију.

34. „Институције” заједно означавају следећих 7 институција: АЗЖС, МЗЖС,MП, МГСИ, МЗ, MПВШ и УЗЗПРО.

1. „Међуминистарска радна група” означава Међуминистарску радну групу за реформу јавних финансија ради остваривања циљева Зелене агенде формирану у складу са Одлуком Владе бр. 02-4955/2022-1 од 23. јуна 2022. године.
2. „КПУ” означава кључни показатељ учинка.
3. „Ресорна министарства” означавају министарства Зајмопримца, осим МФ, која су задужена за извршење буџета, као што је дефинисано у Закону о министарствима Зајмопримца, прописно објављеном у Службеном гласнику Зајмопримца бр. 128/2020 од 26. октобра 2020. године и бр. 116/2022 од 22. октобра 2022. године.
4. „Листа приоритетних пројеката” означава листу која се наводи у члану 3 Уредбе о управљању капиталним пројектима.
5. „МПШВ” означава Министарство пољопривреде, шумарства и водопривреде Зајмопримца или сваког његовог законског наследника.
6. „МГСИ” означава Министарство грађевинарства, саобраћаја и инфраструктуре Зајмопримца или сваког његовог законског наследника.
7. „МП” означава Министарство привреде Зајмопримца или сваког његовог законског наследника.
8. „МЗЖС” означава Министарство заштите животне средине Зајмопримца или сваког његовог законског наследника.
9. „МФ” означава Министарство финансија Зајмопримца или сваког његовог законског заступника.
10. „МЗ” означава Министарство здравља Зајмопримца или сваког његовог законског наследника.
11. „МРЕ” означава Министарство рударства и енергетике Зајмопримца или сваког његовог законског наследника.
12. „МЈУ” означава Министарство за јавна улагања Зајмопримца или сваког његовог законског наследника.
13. „НДЦ” означава национално утврђени допринос, у складу са Оквирном конвенцијом Уједињених нација о промени климе.
14. „Оперативни трошкови” означавају разумне и инкременталне расходе, које одобри Банка, настале по основу имплементације Пројекта, као што су, између осталог, канцеларијска опрема и други потрошни материјал, закуп пословних просторија, трошкови приступа интернету и комуникација, подршка у раду информационих система, трошкови превођења, провизије банака, путни трошкови, трошкови превоза, дневнице, трошкови смештаја, зараде запослених у ЦФЈ и други разумни расходи непосредно повезани са имплементацијом Пројекта, искључујући консултантске услуге и плате других државних службеника Зајмопримца.
15. „Оперативне активности” заједнички означава Програм и Пројекат описане у Делу 1 и Делу 2 Прилога 1 овог споразума.
16. „Јединица за координацију Оперативних активности” или „ЈКО” означава јединицу при МФ из Одељка I.A.2 Прилога 2 овог споразума.
17. „Оперативни приручник за имплементацију” или „ОПИ” означава приручник из Одељка I.Б Прилога 2 овог споразума, са изменама и допунама које се могу донети с времена на време уз претходну писану сагласност Банке.
18. „ПИМИС” означава информациони систем за управљање јавним улагањима Зајмопримца.
19. „Регулативе у области набавки” за потребе става 84 Прилога Општих услова које се примењују на Пројекат означава „Регулативе Светске банке за набавке за ИПФ Зајмопримце”, од новембра 2020. године.
20. „Програмски расходи” означавају расходе буџета Зајмопримца који (i) се могу финансирати из средстава Зајма уколико Зајмопримац постигне ДЛР; и (ii) описани су у ПОМ-у.
21. „КЈН” означава Канцеларију за јавне набавке или сваког њеног законског наследника
22. „РСЈП” означава Републички секретаријат за јавне политике Зајмопримца или сваког његовог законског наследника
23. „Документи јавних политика” означавају стратегије, програме, концепте политика и акционе планове у складу са чланом 10 Закона о планском систему Републике Србије Зајмопримца, прописно објављеном у Службеном гласнику Зајмопримца бр. 30/2018 од 20. априла 2018. године.
24. „РДИ” означава Републичку дирекцију за имовину Зајмопримца или сваког њеног законског наследника, који води регистар покретне и непокретне имовине Зајмопримца.
25. „АЗЖС” означава Агенцију за заштиту животне средине Зајмопримца или сваког њеног законског наследника.
26. „Датум потписивања” означава каснији од два датума када су Зајмопримац и Банка потписали овај споразум, и та дефиниција се примењује на сва упућивања „датум склапања Споразума о зајму” у Општим условима.
27. „Управни одбор” означава тело из Одељка I.А.1 Прилога 2 овог споразума.
28. „Обуке” означава разумне трошкове, које одобри Банка, обуке и радионица које се изводе у оквиру Пројекта, укључујући трошкове наставе, путне трошкове и трошкове исхране учесника у обукама и радионицама, трошкове везане за обезбеђивање услуга инструктора и говорника на радионицама, закуп просторија за обуку и радионице, студијска путовања и друге трошкове непосредно везане за припрему и извођење програма обуке и радионица (али искључујући добра и консултантске услуге).
29. „Институција за верификацију” означава једно или више лица или субјеката постављених и/или ангажованих од стране Зајмопримца, уколико је применљиво, у складу са Одељком I.Ц Прилога 2 овог споразума, задужених за припрему извештаја о верификацији постигнућа ДЛР.
30. „Протокол за верификацију” означава протокол договорен између Банке и Зајмопримца којим се верификују подаци и други докази којима се доказује постизање једног или више ДЛИ и ДЛР, као што је наведено у ОПИ. Ови протоколи могу бити модификовани с времена на време уз сагласност Банке.